Olwali olwo, kawawa yasoomooza Wante ne balwana. Wante yeewuunya nnyo n’aseka nga bw’agamba nti “Oli mutono nnyo oyinza otya era ononnwanyisa otya?” Kawawa yamuddamu nti, “Nnyinza okubeera akatono, naye nnwanye ne bawansolo bangi ate siwangulwangako. Wante yali akyewuunya naye ate nga yeeraliikiriddemu katono, n’amala gakkiriza okulwana. Amangu Kawawa taludde awalampye ku mutwe gwa Wante atandise okumwetawulirako n’okumwetoloolera ku mutwe. Wante yagezaako okwetaawululako naye nga Kawawa akozesa obwangu obwekitalo. N’obukujjukujju obungi yeeyongera okumwetawulira ku mutwe olwo no Wante n’anyiiga. Wante yali takyasobola kukyebeera, n’awuuba omutwe gwe ng'agezaako okunyiga Kawawa n’amayembe naye Kawawa nga mwangu nnyo nga yeewoma mu bwangu obwekitalo. Wante yanyiiga, ne yeekyanga n’awaga n’asinziira atomere Kawawa naye nga tawangula. Bw’atyo nno Kawawa n’amusinga. Anti akaami akatono okanyoomera mitala wa Mugga. Ensolo endala zaamusekerera yenna n'aswala. Ekyokuyiga mu lugero: Tonyooma nga mulabe wo, ne bw’abeera ng’alabika ng'omutono oba omunafu.